Народната демократична партия завзема властта при военен преврат през 1978 г., който е известен като Априлска революция. В ранните часове на 27 април 1978 г. военни части, верни на военното крило на НДП, щурмуват двореца в Кабул. Превратът е стратегически планиран да започне в четвъртък 27 април, защото това е денят преди петък – мюсюлманския ден за поклонение, а повечето военни командири и правителствени служители не са на служба. С помощта на няколко самолета на военно въздушните сили в Афганистан, които са предимно съветски МиГ-21 и Су-7s, войските преодоляват съпротивата на президентската гвардия и убиват Мохамед Дауд Кан и повечето членове от неговото семейство.